section_heading: Zemljopis
paragraph_text: S podgorja Anda spuštaju se rijeke poput Pilcomayoa (2,500 km), Bermehoa (1,500 km), zatim Rio Salado i na kraju najveća rijeka Paragvaj, koja prima vode spomenutih tokova. Paragvaj je duga 2621 km i pritoka je Parane. Velika količina vode gubi se u močvarama, a tijekom ljeta razina se poveća za 9 metara što dovodi do poplava u priobalju. U vrijeme suše, rijeka Pilcomayo presuši prije ušća u rijeku Paragvaj.